PMIndiaData/PMIndiaSum huggingface dataset:
পণ্য ওপরিষেবা কর চালুর আগে প্রয়োজনীয় প্রস্তুতি খতিয়ে দেখতে বৈঠক প্রধানমন্ত্রীর

পণ্যও পরিষেবা কর (জিএসটি) চালু করার ক্ষেত্রে প্রয়োজনীয় প্রস্তুতির বিষয়টি খতিয়েদেখতে বুধবার এক আলোচনা-বৈঠকে মিলিত হন প্রধানমন্ত্রী শ্রী নরেন্দ্র মোদী।কেন্দ্রীয় অর্থমন্ত্রী, দুই অর্থ প্রতিমন্ত্রী এবং প্রধানমন্ত্রীর দপ্তর ও অর্থমন্ত্রকের পদস্থ আধিকারিকরা উপস্থিত ছিলেন এই বৈঠকে। আগামী১ এপ্রিল, ২০১৭ তারিখ থেকে চালু হচ্ছে জিএসটি। এই দিনটির যাতে কোনভাবেই হেরফের নাঘটে তা নিশ্চিত করতে প্রয়োজনীয় প্রস্তুতির বিষয়টি বিশেষভাবে খতিয়ে দেখেন প্রধানমন্ত্রী।জিএসটি সম্পর্কিত মডেল আইন প্রণয়ন, তথ্যপ্রযুক্তি পরিকাঠামো গঠন, কেন্দ্র ওরাজ্যস্তরের আধিকারিকদের প্রশিক্ষণ এবং শিল্প ও বাণিজ্য মহলের সচেতনতা প্রসার সহসংশ্লিষ্ট বিভিন্ন বিষয় নিয়ে আলোচনা করেন তিনি । ১ এপ্রিল, ২০১৭-রঅনেক আগেই যাতে প্রস্তুতির সমস্তরকম কাজ সম্পূর্ণ হয় তা নিশ্চিত করার নির্দেশ দেনপ্রধানমন্ত্রী। তিনি বলেন, মডেল জিএসটি আইন, জিএসটি-র হার, পণ্য ও পরিষেবাসম্পর্কিত বিভিন্ন বিষয় খতিয়ে দেখতে বিশদ ও ব্যাপকভাবে আলোচনা ও মতবিনিময়েরপ্রয়োজন জিএসটি পরিষদের। কারণ, ২৬৯এ অনুচ্ছেদের আওতায় যে সমস্ত নির্দেশাবলীরউল্লেখ রয়েছে তা যথাযথভাবে অনুসরণ করা প্রয়োজন।
লোকসভার সাংসদ বালি দুর্গাপ্রসাদ রাও গারু’র প্রয়াণে প্রধানমন্ত্রীর শোকজ্ঞাপন

নতুন দিল্লি, ১৬ সেপ্টেম্বর, ২০২০ প্রধানমন্ত্রী শ্রী নরেন্দ্র মোদী লোকসভার সাংসদ বালি দুর্গাপ্রসাদ রাও গারু’র প্রয়াণে শোক জ্ঞাপন করেছেন। এক ট্যুইট বার্তায় প্রধানমন্ত্রী বলেছেন, “লোকসভার সাংসদ বালি দুর্গাপ্রসাদ রাও গারু’র প্রয়াণে শোক প্রকাশ করছি। তিনি একজন অভিজ্ঞ নেতা ছিলেন। অন্ধ্রপ্রদেশের অগ্রগতির পক্ষে তিনি কার্যকরি অবদান রেখেছিলেন। এই দুঃখের সময় তাঁর পরিবার এবং শুভাকাঙ্খীদের সঙ্গে আমার সমবেদনা ভাগ করে নিচ্ছি। ওম শান্তি”।
ইউরোপীয় পরিষদের সভাপতি মিঃ চার্লস মিশেলের সঙ্গে প্রধানমন্ত্রী শ্রী নরেন্দ্র মোদীর টেলিফোনে বার্তালাপ

ইউরোপীয় পরিষদের সভাপতি মিঃ চার্লস মিশেল আজ প্রধানমন্ত্রী শ্রী নরেন্দ্র মোদীকে টেলিফোন করেন। ইউরোপীয় পরিষদের সভাপতি পদে দায়িত্ব গ্রহণ করায় মিঃ মিশেলকে উষ্ণ অভিনন্দন জানিয়ে প্রধানমন্ত্রী শ্রী মোদী পরিষদের সভাপতি হিসেবে তাঁর কার্যকালের সাফল্য কামনা করেন। মিঃ মিশেলের সুদক্ষ নেতৃত্বে ভারত-ইউরোপীয় ইউনিয়েনের অংশীদারিত্ব আরও মজবুত হবে বলে শ্রী মোদী আস্হা ব্যক্ত করেন। চলতে বছরের গোড়ার দিকে নিউ ইয়র্কে রাষ্ট্রসঙ্ঘের সাধারণ অধিবেশনের ফাঁকে মিঃ মিশেলের সঙ্গে তাঁর বৈঠকের কথা স্মরণ করে প্রধানমন্ত্রী বলেন, ইউরোপীয় ইউনিয়েনের সঙ্গে পারস্পরিক স্বার্থ সংশ্লিষ্ট বিভিন্ন বিষয় সহ যোগাযোগ ব্যবস্হা, সন্ত্রাস দমন, জলবায়ু পরিবর্তনের মতো ক্ষেত্রগুলিতেও ভারত কাজ করতে অঙ্গীকারবদ্ধ। দুই নেতাই আগামী বছর ব্রাসেলস-এ শীঘ্রই ভারত-ইউরোপীয় ইউনিয়নের মধ্যে পরবর্তী শীর্ষ বৈঠকের আয়োজন করার ব্যাপারে সহমত প্রকাশ করেন। কূটনৈতিক আলাপ-আলোচনার মাধ্যমে বৈঠকের দিন স্হির হবে।
রোয়ান্ডা সফরকালে প্রধানমন্ত্রীর প্রেস বিবৃতি

মাননীয় রাষ্ট্রপতি পল কগামে, সম্মানিত প্রতিনিধিগণ, সংবাদ মাধ্যমের সদস্যগণ, এই প্রথমবার ভারতের কোনও প্রধানমন্ত্রী রোয়ান্ডা সফরে এসেছেন। আমার বন্ধু রাষ্ট্রপতি কগামে মহোদয়ের নিমন্ত্রণে আমার এই সৌভাগ্য হয়েছে। রাষ্ট্রপতি মহোদয়ের বন্ধুত্বপূর্ণ আতিথেয়তা, আমাকে এবং আমার সঙ্গে আসা প্রতিনিধিদের উষ্ণ অভ্যর্থনা ও সম্মানের জন্য আমি হৃদয় থেকে কৃতজ্ঞতা জানাই। আমাকে স্বাগত জানাতে স্বয়ং রাষ্ট্রপতি মহোদয় বিমানবন্দরে পৌঁছে গিয়েছিলেন। তাঁর এই বিশেষ উষ্ণতাপূর্ণ আন্তরিকতা গোটা ভারতের নাগরিকদের সম্মানিত করল। আগামীকাল সকালে আমি কিগালি গণহত্যা স্মারকে শ্রদ্ধাঞ্জলি অর্পণ করতে যাব। ১৯৯৪ সালে ঐ গণহত্যার পর রাওয়ান্ডায় যে শান্তি প্রক্রিয়া শুরু হয়, তা প্রকৃত অর্থে প্রশংসনীয় ও অতুলনীয়। রাষ্ট্রপতি কগামের দক্ষ নেতৃত্বে একটি কার্যকরি ও দক্ষ শাসন ব্যবস্থা আজ রাওয়ান্ডার অর্থনৈতিক উন্নয়নকে দ্রুতগতিতে এগিয়ে নিয়ে চলেছে। বন্ধুগণ, ভারত ও রোয়ান্ডার সম্পর্ক সময়ের কষ্ঠিপাথরে পরীক্ষিত। আমাদের জন্য এটা গর্বের বিষয় যে রোয়ান্ডার আর্থিক উন্নয়ন ও রাষ্ট্রীয় উন্নয়নযাত্রায় ভারত আপনাদের বিশ্বস্ত অংশীদার। রোয়ান্ডার উন্নয়নযাত্রায় আমাদের অংশগ্রহণ ভবিষ্যতেও জারি থাকবে। আমরা প্রশিক্ষণ, প্রযুক্তি, পরিকাঠামো উন্নয়ন ও প্রকল্প সহায়তার ক্ষেত্রে সহযোগিতা করছি। আইসিটি-র মতো ক্ষেত্রগুলিতে রোয়ান্ডার জন্য অগ্রণী ভারতীয় প্রতিষ্ঠানগুলিতে প্রশিক্ষণ দেওয়া হচ্ছে। ক্যাপাসিটি বিল্ডিং-এর ক্ষেত্রে এই সহযোগিতা আমরা আরও বৃদ্ধি করব। আজ আমরা ২০০ মিলিয়ন ডলারের লাইন অফ ক্রেডিট এবং প্রশিক্ষণ বিষয়ে চুক্তিপত্র স্বাক্ষর করেছি। আজ আমরা কয়েকটি নতুন ক্ষেত্র যেমন – চর্মশিল্প এবং ডেয়ারি গবেষণা সহ উভয় দেশের সহযোগিতার আরও কয়েকটি ক্ষেত্র নিয়েও আলোচনা করেছি। এই প্রসঙ্গে আমি আগামীকাল রাষ্ট্রপতি মহোদয়ের সঙ্গে রবেরু আদর্শ গ্রাম যাত্রা নিয়ে অত্যন্ত আগ্রহী। ভারত একটি কৃষি প্রধান দেশ। আমাদের অধিকাংশ নাগরিক গ্রামে বসবাস করেন, সেজন্য রাষ্ট্রপতি মহোদয়ের এই উদ্যোগ এবং গ্রামীণ জীবন উন্নয়নে রোয়ান্ডার অভিজ্ঞতা থেকে আমি উপকৃত হতে চাই। নির্মাণ ক্ষেত্র আতিথেয়তা ও পর্যটন সহ অনেক ক্ষেত্রে ভারত ও রোয়ান্ডার অংশীদারিত্ব শক্তিশালী করা নিয়ে আমাদের আলোচনা হয়েছে। আর সেজন্য প্রেসিডেন্ট কগামে আর আমি আগামীকাল উভয় দেশের প্রধান বাণিজ্য নেতাদের সঙ্গে মিলিত হব এবং তাঁদের দেওয়া পরামর্শ নিয়ে আলোচনা করব। বন্ধুগণ, আমি অত্যন্ত আনন্দের সঙ্গে ঘোষণা করছি যে, শীঘ্রই আমরা রোয়ান্ডায় ভারতীয় হাই কমিশন চালু করতে যাচ্ছি। এরফলে, শুধু উভয় সরকারের মধ্যে ঘনিষ্ঠ বার্তালাপ সম্ভব হবে না, পাশাপাশি কনস্যুলর, পাসপোর্ট এবং ভিসা ও অন্যান্য পরিষেবাও সুলভ হবে। উভয় দেশের মধ্যে সম্পর্ক আগামীদিনে আরও উচ্চস্তরে নিয়ে যাওয়ার ক্ষেত্রে আমি আশাবাদী। আমি আরেকবার রাষ্ট্রপতি মহোদয়কে আমার আন্তরিক কৃতজ্ঞতা জানাই। আর ১২৫ কোটি ভারতবাসীর পক্ষ থেকে রওয়ান্ডার জনগণকে শুভেচ্ছা জানাই। ধন্যবাদ
প্রধানমন্ত্রী ১২ই আগস্ট ‘আত্মনির্ভর নারীশক্তি সে সংবাদ’ কর্মসূচিতে অংশগ্রহণ করবেন

নয়াদিল্লী, ১১ই আগস্ট, ২০২১ প্রধানমন্ত্রী শ্রী নরেন্দ্র মোদী ১২ই আগস্ট বেলা ১২টা ৩০ মিনিটে ভিডিও কনফারেন্সের মাধ্যমে ‘আত্মনির্ভর নারীশক্তি সে সংবাদ’ কর্মসূচিতে যোগ দেবেন। তিনি দীনদয়াল অন্ত্যোদয় যোজনা- ন্যাশনাল রুরাল লাইভলিহুড মিশন (ডিএওয়াই-এনআরএলএম)-এর আওতায় স্বনির্ভর মহিলা গোষ্ঠীর সদস্যদের সঙ্গে এই অনুষ্ঠানে মতবিনিময় করবেন। এছাড়াও শ্রী মোদী দেশের বিভিন্ন প্রান্তে স্বনির্ভর মহিলা গোষ্ঠীর সদস্যদের সাফল্যের ঘটনাবলী সম্বলিত একটি পুস্তিকা প্রকাশ করবেন। এই পুস্তিকায় প্রান্তিক ও ক্ষুদ্র চাষের সঙ্গে যুক্ত মহিলাদের সাফল্যের কথা বিশেষ ভাবে উল্লেখ থাকবে। প্রধানমন্ত্রী ৪ লক্ষ স্বনির্ভর গোষ্ঠীর জন্য ১,৬২৫ কোটি টাকা অর্থ সাহায্য হিসেবে বিতরণ করবেন। এছাড়াও খাদ্য প্রক্রিয়াকরণ শিল্প মন্ত্রকের প্রকল্পের আওতায় পিএমএফএমই (পিএম ফর্মালাইজেশন অফ মাইক্রো ফুড প্রসেসিং এন্টারপ্রাইজেস) সঙ্গে যুক্ত ৭ হাজার ৫০০ স্বনির্ভর গোষ্ঠীর সদস্যদের প্রকল্প শুরু করার জন্য ২৫ কোটি টাকা এবং ৭৫টি কৃষিপণ্য উৎপাদক সংগঠনকে ৪ কোটি ১৩ লক্ষ টাকা বন্টন করবেন। অনুষ্ঠানে কেন্দ্রীয় গ্রামোন্নয়ন ও পঞ্চায়েতীরাজ মন্ত্রী শ্রী গিরিরাজ সিং, গ্রামোন্নয়ন দপ্তরের দুই প্রতিমন্ত্রী স্বাধ্বী নিরঞ্জন জ্যোতি ও ফগ্গন সিং কুলস্তে, পঞ্চায়েতিরাজ দপ্তরের প্রতিমন্ত্রী শ্রী কপিল মোরেশ্বর পাটিল, কেন্দ্রীয় খাদ্য প্রক্রিয়াকরণ শিল্পমন্ত্রী শ্রী পশুপতি কুমার পরশ, দপ্তরের প্রতিমন্ত্রী শ্রী প্রহ্লাদ সিং প্যাটেল উপস্থিত থাকবেন। ডিএওয়াই-এনআরএলএম গ্রামাঞ্চলে দরিদ্র পরিবারগুলির সদসদ্যদের পর্যায়ক্রমে স্বনির্ভর গোষ্ঠীগুলির সঙ্গে যুক্ত করে তাদের আয়বৃদ্ধি ও জীবনের মানোন্নয়ন এবং অন্য জীবিকার সংস্থান করার উদ্দেশে ডিএওয়াই-এনআরএলএম শুরু করা হয়েছে। এই যোজনার আওতায় স্বনির্ভর গোষ্ঠীগুলির মহিলারা নিজেরাই নিজেদের প্রশিক্ষিত করেন। একাজে কৃষি সখী, পশু সখী, ব্যাঙ্ক সখী, বীমা সখী, ব্যাঙ্কিং করেসপনডেন্ট সখী হিসেবে কমিউনিটি রিসোর্স পার্সনের ভূমিকায় তারা কাজ করেন। স্বনির্ভর গোষ্ঠীর মহিলাদের ক্ষমতায়ণ নিশ্চিত করার পাশাপাশি তাদের মধ্যে সচেতনতা গড়ে তোলা এই প্রকল্পের অন্যতম উদ্দেশ্য। মূলত গার্হস্থ হিংসা প্রতিরোধ, নারীশিক্ষা, লিঙ্গ বৈষম্য দূরীকরণ, পুষ্টি, স্বাস্থ্য ও শৌচালয়ের মতো বিষয় নিয়ে মহিলাদের এই প্রকল্পের মাধ্যমে সচেতন করা হয়।
প্রধানমন্ত্রী শ্রী নরেন্দ্র মোদী ৫ই অক্টোবর ‘রেসপন্সেবল এআই ফর সোশ্যাল এমপাওয়ারমেন্ট ২০২০’ সম্মেলনের উদ্বোধন করবেন

নয়াদিল্লি, ০৩ অক্টোবর, ২০২০ প্রধানমন্ত্রী শ্রী নরেন্দ্র মোদী ৫ই অক্টোবর সন্ধ্যে ৭টায় রাইজে ২০২০-‘রেসপন্সেবল এআই ফর সোশ্যাল এমপাওয়ারমেন্ট ২০২০’ সম্মেলনের উদ্বোধন করবেন। ভার্চ্যুয়ালি এই বৃহৎ সম্মেলন কৃত্রিম মেধার উপর অনুষ্ঠিত হবে। বৈদ্যুতিন ও তথ্য প্রযুক্তি মন্ত্রক এবং নীতি আয়োগ যৌথভাবে ৫-৯ই অক্টোবর পর্যন্ত এই সম্মেলনের আয়োজন করেছে। রাইজে ২০২০ আন্তর্জাতিক সম্মেলনে বিশেষজ্ঞরা নিজেদের মধ্যে মতবিনিময় করবেন। সামাজিক সংস্কার, সমন্বয় এবং স্বাস্থ্য পরিষেবা, কৃষি, শিক্ষা ও এক জায়গা থেকে অন্য জায়গায় যাওয়া সহ বিভিন্ন ক্ষেত্রের ক্ষমতায়নের বিষয়ে কৃত্রিম মেধার ব্যবহার নিয়ে সম্মেলনে আলাপ-আলোচনা হবে। রাইজে ২০২০ সম্মেলনে দেশ-বিদেশের কৃত্রিম মেধা বিষয়ক বিশেষজ্ঞরা গবেষণা, নীতি এবং উদ্ভাবন নিয়ে মতবিনিময় করবেন। অতিমারীর এই সময়ে প্রস্তুতির জন্য কৃত্রিম মেধার ব্যবহার বৃদ্ধির মতো বিষয় ছাড়াও ডিজিটাইজেশনের জন্য উদ্ভাবন, কৃত্রিম মেধার সমন্বয়, সফল উদ্ভাবনের জন্য অংশীদারিত্ব ইত্যাদি বিষয় নিয়ে আলোচনা হবে। কৃত্রিম মেধা সংক্রান্ত ক্ষেত্রে যেসব নতুন উদ্যোগ কাজ করছে, তারা ভবিষ্যতের বিভিন্ন চ্যালেঞ্জ এবং সেগুলির মোকাবিলা নিয়ে ৬ই অক্টোবর আর্টিফিশিয়াল ইন্টেলিজেন্স স্টার্ট আপ পিচ ফেস্ট – এ যোগ দেবেন। নতুন শিল্প সংস্থাগুলিকে কেন্দ্র যে সাহায্য করছে তারই অঙ্গ হিসাবে এই অনুষ্ঠান আয়োজন করা হয়েছে। এই সংস্থাগুলি সংশ্লিষ্ট ক্ষেত্রের বিষয়ে সর্বশেষ তথ্য, স্বীকৃতি এবং পরামর্শ পাবে। বিশ্বের তৃতীয় বৃহত্তম নতুন উদ্যোগের ব্যবস্থা ভারতে গড়ে উঠছে। আইআইটি-র মতো বিখ্যাত বিজ্ঞান ও প্রযুক্তি সংস্থা, বিপুল ডিজিটাল পরিকাঠামো এবং প্রতি বছর লক্ষ লক্ষ স্টেম বিষয়ের স্নাতকরা ভারতকে কৃত্রিম মেধার ক্ষেত্রে চালিকাশক্তিতে পরিণত করছে। শিল্প বিশেষজ্ঞরা মনে করছেন, ২০৩৫ সালের মধ্যে ভারতে ৯৫ হাজার ৭০০ কোটি মার্কিন ডলারের সমতুল অর্থনীতি গড়ে তুলতে কৃত্রিম মেধা সাহায্য করবে। প্রধানমন্ত্রী শ্রী নরেন্দ্র মোদীর ‘সবকা সাথ, সবকা বিকাশ’ মন্ত্রে উজ্জীবিত হয়ে দেশে সকলের জন্য কৃত্রিম মেধার কৌশল নেওয়া হয়েছে। প্রধানমন্ত্রীর নির্দেশিত পথ অনুসরণ করে ভারত খুব শীঘ্রই কৃত্রিম মেধা ক্ষেত্রে আন্তর্জাতিক স্তরে নেতৃত্বই দেবে না, এর সাহায্যে সামাজিক ক্ষমতায়ন কিভাবে করা যায় – সেই পথও দেখাবে। http://raise2020.indiaai.gov.in/ – রাইজে ২০২০ নৈতিকভাবে কৃত্রিম মেধা ব্যবহার এবং সে বিষয়ে জনসচেতনতা গড়ে তোলার জন্য মতবিনিময়ের সুযোগ করে দেবে। রাইজে ২০২০ কৃত্রিম মেধা সম্পর্কে আন্তর্জাতিক সম্প্রদায়কে ভারতের পরিকল্পনা এবং সমাজ সংস্কার ও ক্ষমতায়নের জন্য কৃত্রিম মেধার ব্যবহার নিয়ে আলোচনা হবে। কেন্দ্রীয় বৈদ্যুতিন ও তথ্য প্রযুক্তি মন্ত্রকের উদ্যোগে আয়োজিত এই অনুষ্ঠানে আন্তর্জাতিক স্তরে প্রথম সারির সংস্থাগুলির প্রতিনিধি, নীতি-নির্ধারক, সরকারি প্রতিনিধি এবং শিক্ষাবিদরা এই অনুষ্ঠানে উপস্থিত থাকবেন।
লোকনায়ক জয়প্রকাশ নারায়ণের জন্মবার্ষিকীতে শ্রদ্ধা নিবেদন প্রধানমন্ত্রীর

লোকনায়ক জয়প্রকাশ নারায়ণের জন্মবার্ষিকীতে তাঁকে সশ্রদ্ধ প্রণাম জানালেনপ্রধানমন্ত্রী শ্রী নরেন্দ্র মোদী। এই উপলক্ষে এক বার্তায় তিনি বলেছেন : “শ্রদ্ধেয় লোকনায়ক জয়প্রকাশজির জন্মজয়ন্তীতে আমার সশ্রদ্ধ প্রণতি। তাঁরঅদম্য সাহস ও ন্যায়নিষ্ঠা প্রত্যেক ভারতীয়কে আজও অনুপ্রাণিত করে”।
উচ্চাকাঙ্খী মধ্যবিত্ত শ্রেণীর ৮ বছর শীর্ষক কয়েকটি নিবন্ধ ও ট্যুইট থ্রেড সকলের সঙ্গে ভাগ করে নিয়েছেন প্রধানমন্ত্রী

নয়াদিল্লি, ০৭ জুন, ২০২২ প্রধানমন্ত্রী শ্রী নরেন্দ্র মোদী তাঁর ওয়েবসাইট narendramodi.in থেকে মধ্যবিত্ত শ্রেণীর স্বপ্ন পূরণে কিভাবে ভারত সরকার কাজ করেছে, সে সম্পর্কিত কয়েকটি নিবন্ধ সকলের সঙ্গে ভাগ করে নিয়েছেন। এ সম্পর্কে তিনি MyGov প্ল্যাটফর্মের ট্যুইট থ্রেড শেয়ার করেছেন। প্রধানমন্ত্রী এক ট্যুইটে বলেছেন, “আমাদের মধ্যবিত্ত শ্রেণীর স্বপ্ন পূরণে ভারত সরকার কিভাবে কাজ করেছে, সে সম্পর্কিত তথ্যমূলক কয়েকটি নিবন্ধ এখানে রয়েছে। #8YearsOfAspirationalMiddleClass”। সহজে জীবনযাপনের মান গত ৮ বছরে কিভাবে বেড়েছে, সে সম্পর্কিত ট্যুইট থ্রেড তিনি সকলের সঙ্গে ভাগ করে নিয়েছেন। #8YearsOfAspirationalMiddleClass”।
‘প্রগতি’র মঞ্চে ২৪তম পর্যালোচনা বৈঠকে মিলিত হলেনপ্রধানমন্ত্রী

তথ্য প্রযুক্তি-ভিত্তিক ‘প্রগতি’র মঞ্চে আজ ২৪তম পর্যায়ের এক আলোচনা বৈঠকেমিলিত হলেন প্রধানমন্ত্রী শ্রী নরেন্দ্র মোদী। এর আগে ‘প্রগতি’র মঞ্চে প্রথম যে ২৩টি আলোচনা বৈঠক অনুষ্ঠিত হয়েছিল, সেখানে৯.৪৬ লক্ষ কোটি টাকা বিনিয়োগের ২০৮টি প্রকল্প ও কর্মসূচি রূপায়ণের অগ্রগতিরবিষয়গুলি পর্যালোচনা করা হয়। এছাড়াও, ১৭টি বিভিন্ন ক্ষেত্রের কাজকর্ম সম্পর্কেজনসাধারণের ক্ষোভ ও অভিযোগের নিরসন ও নিষ্পত্তির বিষয়টিও প্রধানমন্ত্রী খতিয়েদেখেছিলেন ঐ বৈঠকগুলিতে। আজ ‘প্রগতি’র মঞ্চে কেদারনাথের পুনর্নির্মাণ ও পুনর্গঠন কর্মসূচির অগ্রগতিরবিষয়টি পর্যালোচনা করেন শ্রী নরেন্দ্র মোদী। ড্রোনের সাহায্যে তোলা ছবির মাধ্যমে এসম্পর্কে একটি উপস্থাপনা পেশ করা হয় উত্তরাখন্ড সরকারের পক্ষ থেকে। দিল্লি পুলিশের কাজকর্ম সম্পর্কে যে সমস্ত অভিযোগ পাওয়া গেছে, তার নিরসনেকি কি ব্যবস্থা এ পর্যন্ত গ্রহণ করা হয়েছে, সে সম্পর্কেও খোঁজখবর নেনপ্রধানমন্ত্রী। তিনি জোর দেন ক্ষোভ ও অভিযোগ নিরসনের ব্যবস্থাকে আরও উন্নত করেতোলার ওপর। রেল, সড়ক, বিদ্যুৎ এবং পেট্রোলিয়াম ও কয়লা ক্ষেত্র সহ ১০টি পরিকাঠামোপ্রকল্পের অগ্রগতি সম্পর্কে আলোচনাও এদিন স্থান পায় ‘প্রগতি’র মঞ্চে। প্রকল্পগুলিরূপায়িত হচ্ছে -হিমাচল প্রদেশ, পাঞ্জাব, হরিয়ানা, উত্তর প্রদেশ, বিহার, ঝাড়খন্ড,পশ্চিমবঙ্গ, ছত্তিশগড়, মধ্যপ্রদেশ, মহারাষ্ট্র, তামিলনাডু এবং কেরলে। ৪০ হাজারকোটি টাকারও বেশি বিনিয়োগে রূপায়িত হচ্ছে এই সমস্ত প্রকল্প। ‘প্রধানমন্ত্রী কৌশল বিকাশ যোজনা’ এবং ‘প্রধানমন্ত্রী মাতৃ বন্দনা যোজনা’রূপায়ণের অগ্রগতিও এদিন খতিয়ে দেখেন শ্রী নরেন্দ্র মোদী।
ভারতে ভিসা ব্যবস্থাকে আরও সরল, উদার ও বাস্তবসম্মতকরে তোলার সিদ্ধান্ত নিল কেন্দ্রীয় মন্ত্রিসভা

ভারতের বর্তমানভিসা ব্যবস্থাকে আরও উদার, সরল ও বাস্তবসম্মত করে তোলা হবে। বুধবার এখানেপ্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকেএই মর্মে এক সিদ্ধান্ত গৃহীত হয়। ভিসা নীতিতে কিছু কিছু পরিবর্তন আনার যে প্রস্তাবপেশ করা হয়েছিল কেন্দ্রীয় স্বরাষ্ট্র মন্ত্রকের পক্ষ থেকে তাও এদিন অনুমোদিত হয়মন্ত্রিসভার বৈঠকে। মন্ত্রিসভার এইঅনুমোদনের ফলে পর্যটন, বাণিজ্য এবং চিকিৎসার উদ্দেশ্যে বিদেশিরা এখানে ভারত সফরেএলে ভিসা সংক্রান্ত নতুন কিছু সুযোগ-সুবিধা লাভ করবেন। এর ফলে, একদিকে যেমন দেশেরঅর্থনৈতিক বিকাশ আরও গতিশীল হয়ে উঠবে, অন্যদিকে তেমনই পর্যটন, চিকিৎসা এবং বাণিজ্যিকউদ্দেশ্যে বিদেশি পর্যটকদের কাছে পরিষেবা রপ্তানির সুবাদে দেশের আয় ও উপার্জনওবৃদ্ধি পাবে। শুধু তাই নয়, ‘স্কিল ইন্ডিয়া’, ‘ডিজিটাল ইন্ডিয়া’ এবং ‘মেক ইনইন্ডিয়া’র মতো প্রধান প্রধান কর্মসূচির রূপায়ণও এর ফলে বিশেষভাবে উৎসাহিত হবে বলেআশা করা হচ্ছে। প্রয়োজনীয় আইন ও বিধিনিয়ম অনুসরণ করে এদেশে আগত বিদেশি পর্যটকরাভারত সফরের ক্ষেত্রে অনেক স্বচ্ছন্দ বোধ করবেন এই নতুন ব্যবস্থায়।
রিও, ২০১৬প্যারা-অলিম্পিক্স-এ প্রতিনিধিত্বকারী ভারতীয় খেলোয়াড়দের শুভেচ্ছা জানালেন প্রধানমন্ত্রী

রিও,২০১৬ প্যারা-অলিম্পিক্স-এ যে সমস্ত খেলোয়াড় ভারতের প্রতিনিধিত্ব করছেন, তাঁদেরশুভেচ্ছা জানিয়েছেন প্রধানমন্ত্রী শ্রী নরেন্দ্র মোদী। প্যারা-অলিম্পিক্স শুরুহচ্ছে আগামী ৭ সেপ্টেম্বর থেকে। একবার্তায় প্রধানমন্ত্রী বলেছেন, “আগামী ৭ সেপ্টেম্বর থেকে রিও, ২০১৬প্যারা-অলিম্পিক্স শুরু হতে চলেছে। ভারতের প্রতিনিধিত্বকারী খেলোয়াড়দের দেশেরজনসাধারণ উৎসাহের সঙ্গেই স্বতঃস্ফূর্তভাবে শুভেচ্ছা জানাবেন । রিও,২০১৬ প্যারা-অলিম্পিক্স-এ অংশগ্রহণকারী ভারতীয় খেলোয়াড়দের জন্য আমাদের সকলের পক্ষথেকেই রইল বিশেষ শুভেচ্ছা। আমাদের খেলোয়াড়রা যে প্রাণপণ লড়াই করে আমাদের গর্বিতকরে তুলবেন এ বিষয়ে আমি নিশ্চিত।”
প্রধানমন্ত্রী মোরবীতে পর্যালোচনা বৈঠক করেছেন

নয়াদিল্লি, ১ নভেম্বর ২০২২ প্রধানমন্ত্রী শ্রী নরেন্দ্র মোদী গুজরাটের মোরবীতে দুর্ভাগ্যজনক সেতু দুর্ঘটনাজনিত পরিস্থিতি পর্যালোচনা করতে বৈঠক করলেন। প্রধানমন্ত্রী বলেছেন যে কর্তৃপক্ষকে দুর্গত পরিবারের পাশে থাকতে হবে এবং এই দুঃখজনক মুহূর্তে সব রকম সাহায্য যাতে তাঁরা পান তা নিশ্চিত করতে হবে। আধিকারিকরা প্রধানমন্ত্রীকে উদ্ধার কাজ এবং দুর্গতদের সাহায্য সম্পর্কে অবহিত করেন। প্রধানমন্ত্রী বলেছেন, এই মুহূর্তে প্রয়োজন বিস্তারিত তদন্ত যাতে এই দুর্ঘটনার কারণগুলি জানা যায়। তিনি আরও বলেছেন, এই তদন্ত থেকে উপযুক্ত শিক্ষা নিয়ে তা দ্রুত রূপায়ণ করতে হবে। বৈঠকে উপস্থিত ছিলেন মুখ্যমন্ত্রী শ্রী ভূপেন্দ্রভাই প্যাটেল, স্বরাষ্ট্র প্রতিমন্ত্রী শ্রী হর্ষ সাঙ্ঘভি, গুজরাট সরকারের মন্ত্রী শ্রী ব্রিজেশ মের্জা, গুজরাটের মুখ্যসচিব, রাজ্যের ডিজিপি, স্থানীয় জেলাশাসক, এসপি, আইজি, বিধায়ক, সাংসদ এবং অন্য আধিকারিকরা। এর আগে মোরবীতে পৌঁছে প্রধানমন্ত্রী দুর্ঘটনা স্থল পরিদর্শন করেন। তিনি স্থানীয় হাসপাতালে যান যেখানে আহতদের চিকিৎসা চলছে। উদ্ধার ও ত্রাণ কাজে যুক্ত ব্যক্তিদের সঙ্গে তিনি কথা বলেন এবং তাঁদের কাজের প্রশংসা করেন।
জাতীয় বিজ্ঞান দিবসে স্যার সি ভি রামনের প্রতি প্রধানমন্ত্রীর শ্রদ্ধা

জাতীয় বিজ্ঞান দিবসে বিজ্ঞানী ও বিজ্ঞান প্রেমীদের অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এই প্রসঙ্গে, বিজ্ঞান জগতে বিশেষ অবদানের নজির সৃষ্টিকারী ভারতীয় বিজ্ঞানী স্যার সি ভি রামনের কথাও স্মরণ করেছেন তিনি। এক বার্তায় প্রধানমন্ত্রী বলেছেন, “জাতীয় বিজ্ঞান দিবসে বিজ্ঞানী ও বিজ্ঞান প্রেমীদের অভিনন্দন জানাই। গবেষণা ও উদ্ভাবনী শক্তির বিকাশ আমাদের দেশে উত্তরোত্তর প্রসার লাভ করুক – এই কামনা করি। বিজ্ঞানের ক্ষেত্রে স্যার সি ভি রামনের স্থায়ী ও সমৃদ্ধ অবদানের কথাও আজ আমরা স্মরণ করছি বিশেষ গর্বের সঙ্গে”।
ঔষধি গাছের বিষয়ে ভারত ও পেরুর মধ্যে সহযোগিতার লক্ষ্যে সমঝোতাপত্র স্বাক্ষরের প্রস্তাবে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে আয়ুষ মন্ত্রকের ‘ন্যাশনাল মেডিসিন্যাল প্ল্যান্ট বোর্ড এবং পেরুর স্বাস্থ্য মন্ত্রকের ‘ন্যাশনাল ইনস্টিটিউট অফ হেলথ’ এর মধ্যে ঔষধি গাছের বিষয়ে সহযোগিতার লক্ষ্যে সমঝোতা পত্র স্বাক্ষরের প্রস্তাব অনুমোদিত হয়েছে। দুটি দেশই জৈব বৈচিত্রে ভরপুর। উভয় দেশেই নানা ঔষধি গাছ আছে। যা চিরায়ত ঔষধ তৈরিতে ব্যবহৃত হয়। ভারত এবং পেরুর মধ্যে সৌহার্দপূর্ণ এবং সহযোগিতামূলক সম্পর্ক রয়েছে। প্রস্তাবিত চুক্তিটি দ্বিপাক্ষিক এই সম্পর্ককে আরো এগিয়ে নিয়ে যাবে। উভয় দেশের কাছেই যা অত্যন্ত গুরুত্বপূর্ণ। এই চুক্তি স্বাক্ষর হবার সঙ্গে সঙ্গেই দুটি সংস্থা কাজ শুরু করবে। এই কাজ হবে স্বাক্ষরিত চুক্তি অনুসারে। এর জন্য অতিরিক্ত অর্থ বরাদ্দের প্রয়োজন হবে না। আয়ুষ মন্ত্রকের ‘ন্যাশনাল মেডিসিনাল প্ল্যান্ট বোর্ড’-এর জন্য যে বাজেট বরাদ্দ ও কর্মসূচি আছে, সেখান থেকেই গবেষণা, প্রশিক্ষণ, সম্মেলনের প্রয়োজনীয় অর্থ পাওয়া যাবে। জৈব বৈচিত্রে ভরপুর ভারতে ৭হাজারের বেশি গাছ আছে, যেগুলি আয়ুর্বেদ, ইউনানি, সিদ্ধা, হোমিওপ্যাথি ঔষধের জন্য ব্যবহৃত হয়। পেরুও জৈব বৈচিত্রে ভরপুর। ল্যাটিন আমেরিকার এই দেশের নানা গাছ থেকে ঔষধ তৈরি করা হয়। প্রাচীন যুগ থেকে দুটি দেশের এই রীতির বিষয়টি বিবেচনা করেই প্রস্তাবিত এই চুক্তিটির পরিকল্পনা করা হয়েছে। ugust…
বিশ্ব যক্ষ্মা দিবসে প্রধানমন্ত্রীর বার্তা

বিশ্ব যক্ষ্মা দিবসে প্রধানমন্ত্রী শ্রী নরেন্দ্র মোদী বলেছেন : “এ বছরের বিশ্ব যক্ষ্মা দিবসের মূল ভাবনা – চাই : যক্ষ্মা মুক্ত বিশ্বের জন্য নেতৃবৃন্দ-তে প্রাণিত হয়ে আমি যক্ষ্মার অবসানকল্পে দেশের নাগরিক ও সংস্থাগুলিকে যক্ষ্মা মোকাবিলার আন্দোলনে নেতৃত্ব দেওয়ার আবেদন জানাই। ভারত সরকার দেশকে যক্ষ্মা মুক্ত করার কাজ ব্রত হিসাবে গ্রহণ করেছে। বিশ্বকে যক্ষ্মা মুক্ত করার লক্ষ্য ২০৩০ হিসাবে ধার্য হলেও আমরা ভারতবর্ষকে যক্ষ্মা মুক্ত করতে চাই ২০২৫ সালের মধ্যে। …
কোভিড–১৯ এর মোকাবিলায় ১১টি বিশেষ ক্ষমতাপ্রাপ্ত গোষ্ঠীর কাজের মূল্যায়ন করল প্রধানমন্ত্রীর দপ্তর

প্রধানমন্ত্রীর প্রধান সচিবের পৌরোহিত্যে আজ নতুন দিল্লিতে বিশেষ ক্ষমতাপ্রাপ্ত গোষ্ঠীগুলির আধিকারিকদের নিয়ে একটি বৈঠক অনুষ্ঠিত হয় । কোভিড – ১৯ সংক্রমণের ফলে উদ্ভূত পরিস্থিতির মোকাবিলায় কি কি উদ্যোগ নেওয়া হয়েছে, বৈঠকে তা নিয়ে বিস্তারিত আলোচনা হয়। অত্যাবশক পণ্যের সরবরাহ নিশ্চিত করা, কৃষকদের কৃষিকাজে সহায়তা করা, সামাজিক ব্যবধান বজায় রাখা, মানুষের মধ্যে আস্থা বৃদ্ধি সহ স্বরাষ্ট্র মন্ত্রকের নীতি-নির্দেশিক কতটা পালন হচ্ছে, বৈঠকে তা নিয়ে বিস্তারিত আলোচনা হয়। বৈঠকে জানানো হয়েছে, এপর্যন্ত ১,৪৫,৯১৬টি নমুনা নির্দিষ্ট নিয়ম মেনে পরীক্ষা করা হয়েছে। সমস্ত রাজ্যের মুখ্যসচিবদের নির্দেশ দেওয়া হয়েছে, পরিযায়ী শ্রমিক এবং গৃহহীনদের জন্য আশ্রয়ের ব্যবস্থা করতে। রাজ্য এবং জেলাস্তরে এবিষয়ে কেন্দ্রীয় সরকার, প্রতিনিয়ত যোগাযোগ রেখে চলেছে। ব্যক্তিগত সুরক্ষা সামগ্রীর উৎপাদন বাড়ানো হয়েছে, স্বাস্থ্যকর্মীদের দক্ষতা যাতে বৃদ্ধি পায়, তাও নিশ্চিত করা হয়েছে। অসরকারী সংগঠন এবং সুশীল সমাজকে নানা কাজে লাগানো হয়েছে। সম্পদের যথাযথ ব্যবহারের লক্ষ্যে প্রধান সচিব, রাজ্যস্তরে অসরকারী সংগঠনগুলির মধ্যে সমন্বয় বৃদ্ধির পরামর্শ দিয়েছেন । পিএম গরীব কল্যাণ যোজনার আওতায়, আর্থিক ত্রাণ প্যাকেজের বাস্তবায়ন নিয়ে বৈঠকে আলোচনা হয়েছে। সকল প্রকৃত সুবিধাভোগীরা যাতে এর থেকে উপকৃত হন, প্রধানসচিব, সেবিষয়ে যথাযথ তথ্য সংগ্রহের নির্দেশ দিয়েছেন। সঠিক সময় গোটা দেশজুড়ে গৃহীত পদক্ষেপের বিষয়ে জনসাধারণ যেন জানতে পারেন, সেই লক্ষ্যে আঞ্চলিক ভাষায় প্রচারের ওপর বৈঠকে গুরুত্ব দেওয়া হয়েছে। আরোগ্য সেতু অ্যাপের বিষয়ে সন্তোষ প্রকাশ করে বৈঠকে সিদ্ধান্ত হয়েছে, প্রযুক্তি এবং তথ্য-ব্যবস্থাপনাকে আরো বেশি করে কাজে লাগাতে হবে। এই বৈঠকে, প্রধানমন্ত্রীর দপ্তরের এবং অন্যান্য কেন্দ্রীয় মন্ত্রকের উচ্চপদস্থ আধিকারিকরা যোগ দেন।
ভারত-জর্জিয়া বিমান পরিষেবা  :   চুক্তি স্বাক্ষরেরপ্রস্তাবে সম্মতি কেন্দ্রীয় মন্ত্রিসভার

জর্জিয়ার সঙ্গে ভারতের আকাশপথে যোগাযোগ চালু হতে চলেছে। বুধবার এই মর্মে একচুক্তি স্বাক্ষরের প্রস্তাব অনুমোদিত হ’ল প্রধানমন্ত্রী শ্রী নরেন্দ্র মোদীরনেতৃত্বে অনুষ্ঠিত কেন্দ্রীয় মন্ত্রিসভার বৈঠকে। আন্তর্জাতিক বিমান পরিবহণ সংস্থার(আই সি এ ও) সাম্প্রতিকতম নিয়ম-নীতি অনুসরণ করে এই চুক্তি স্বাক্ষরিত হবে। এর ফলে,দুটি দেশের মধ্যে আরও ভালভাবে সংযোগ ও যোগাযোগ গড়ে উঠবে বলে আশা করা হচ্ছে।বর্তমানে ভারত ও জর্জিয়ার মধ্যে বিমান পরিষেবা সম্পর্কিত কোনও চুক্তি নেই। ভারত ও জর্জিয়ার মধ্যে বিমান পরিষেবা চালু হলে দ্বিপাক্ষিক বাণিজ্য,বিনিয়োগ, পর্যটন ও সাংস্কৃতিক বিনিময় বিশেষভাবে উৎসাহিত হবে। এছাড়া, এই উদ্যোগেরফলে লাভবান হবে দু’দেশের বিমান পরিষেবা প্রদানকারী সংস্থাগুলিও।
পশ্চিমবঙ্গের বিভিন্ন স্থানে বজ্রাঘাতে মৃত্যুর ঘটনায় প্রধানমন্ত্রীর শোক প্রকাশ, এককালীন ক্ষতিপূরণের ঘোষণা

প্রধানমন্ত্রী শ্রী নরেন্দ্র মোদী পশ্চিমবঙ্গের বিভিন্ন স্থানে বজ্রাঘাতে মৃত্যুর ঘটনায় গভীর শোক প্রকাশ করেছেন। এক ট্যুইট বার্তায় প্রধানমন্ত্রী বলেছেন, ‘পশ্চিমবঙ্গের বিভিন্ন স্থানে বজ্রাঘাতে মৃতদের পরিবারের প্রতি সমবেদনা জানাই। আহতরা দ্রুত আরোগ্য লাভ করুন।’ প্রধানমন্ত্রী মৃতদের পরিবারকে প্রধানমন্ত্রী জাতীয় বিপর্যয় তহবিল থেকে ২ লক্ষ টাকা এককালীন ক্ষতিপূরণ দানের সিদ্ধান্তকে অনুমোদন দিয়েছেন। আহতদের ৫০ হাজার টাকা করে দেওয়া হবে।
পর্যটন ক্ষেত্রে ভারত-উজবেকিস্তান চুক্তি স্বাক্ষরে মন্ত্রিসভার অনুমোদন

পর্যটন ক্ষেত্রে ভারত ও উজবেকিস্হানের মধ্যে সহযোগিতা বৃদ্ধি সংক্রান্ত চুক্তি স্বাক্ষরে কেন্দ্রীয় মন্ত্রিসভা সম্মতি জানিয়েছে। আগামী পয়লা অক্টোবর উজবেকিস্তানের এক প্রতিনিধিদলের ভারত সফরকালে এই সমঝোতাপত্র স্বাক্ষরিত হবে। প্রধানমন্ত্রী শ্রী নরেন্দ্র মোদীর পৌরহিত্যে আজ মন্ত্রিসভার বৈঠকে এই সিদ্ধান্ত গ্রহণের ফলে উজবেকিস্তান থেকে ভারত বিদেশী পর্যটকদের আগমন বৃদ্ধি পাবে। এর ফলস্বরূপ দেশে অর্থনৈতিক বিকাশ এবং কর্মসংস্হনও হবে। ভারত-উজবেকিস্হান সমঝোতাপত্র স্বাক্ষরিত হলে পর্যটন ক্ষেত্রে দীর্ঘমেয়াদী সহযোগিতা সম্ভব হবে, যার ফলে এই ক্ষেত্রে দু’দেশে সংশ্লিষ্ট সবপক্ষ উপকৃত হবে।
কেন্দ্রীয় নতুন ও পুনর্নবীকরণযোগ্য জ্বালানি মন্ত্রক এবং আন্তর্জাতিক পুনর্নবীকরণযোগ্য শক্তি এজেন্সির মধ্যে স্বাক্ষরিত চুক্তিতে সায় কেন্দ্রীয় মন্ত্রিসভার

নয়াদিল্লি, ২৯ জুন, ২০২২ আজ কেন্দ্রীয় মন্ত্রিসভার বৈঠকে এ বছর জানুয়ারি মাসে কেন্দ্রীয় সরকারের নতুন ও পুনর্নবীকরণযোগ্য জ্বালানি এবং আন্তর্জাতিক পুনর্নবীকরণযোগ্য শক্তি এজেন্সির মধ্যে স্বাক্ষরিত একটি চুক্তি সম্পর্কে অবহিত করা হয় প্রধানমন্ত্রী শ্রী নরেন্দ্র মোদীকে। সম্পাদিত চুক্তির লক্ষ্য হল এক দূষণমুক্ত জ্বালানি ব্যবস্থা গড়ে তুলতে পুনর্নবীকরণযোগ্য শক্তিক্ষেত্রে পারস্পরিক সহযোগিতার প্রসার ঘটানো। জলবায়ু পরিবর্তনের মোকাবিলায় এবং বর্তমান জ্বালানি ব্যবস্থাকে দূষণমুক্ত করতে ভারতের উদ্যোগ ও প্রচেষ্টা বিশেষভাবে উৎসাহিত হবে এই চুক্তি স্বাক্ষরের মধ্য দিয়ে। আগামী ২০৩০ সালের মধ্যে জীবাশ্ম-বহির্ভূত উৎস থেকে বিদ্যুৎ উৎপাদনের যে উচ্চাকাঙ্ক্ষামূলক লক্ষ্যমাত্রা রয়েছে ভারতের, তাও বিশেষভাবে উৎসাহিত হবে এই চুক্তির আওতায়। এর ফলশ্রুতিতে প্রসার ঘটবে ‘আত্মনির্ভর ভারত কর্মসূচি’টিরও। কৌশলগত অংশীদারিত্ব ও সহযোগিতার যে যে ক্ষেত্রগুলি বিশেষ গুরুত্ব পাবে তার মধ্যে রয়েছে – নির্মল জ্বালানি ও পুনর্নবীকরণযোগ্য জ্বালানির ক্ষেত্রে ভারতের সঙ্গে জ্ঞান ও অভিজ্ঞতার বিনিময়, দীর্ঘমেয়াদি জ্বালানি পরিকল্পনায় ভারতের কর্মপ্রচেষ্টাকে সহায়তাদান, ভারতের উদ্ভাবন প্রচেষ্টার অনুকূল পরিবেশ সৃষ্টি ও ব্যয়সাশ্রয়ী কার্বনমুক্ত পরিবেশ গড়ে তোলা।
ঝাড়খন্ডের প্রতিষ্ঠা দিবসে রাজ্যবাসীকে অভিনন্দন প্রধানমন্ত্রীর

ঝাড়খন্ডের প্রতিষ্ঠা দিবসে রাজ্যবাসীকে শুভেচ্ছা ও অভিনন্দন জানিয়েছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “ঝাড়খন্ডের প্রতিষ্ঠা দিবসে রাজ্যবাসীকে আমার আন্তরিক শুভেচ্ছা জানাই।ঝাড়খন্ড রাজ্যটি সমৃদ্ধি ও অগ্রগতির এক নতুন উচ্চতায় উন্নীত হোক এই প্রার্থনাজানাই”।
জন্মদিনে এল কে আদবানিকে প্রধানমন্ত্রীর শুভেচ্ছা

নতুনদিল্লি, ৮ই নভেম্বর, ২০২১ প্রধানমন্ত্রী শ্রী নরেন্দ্র মোদী, শ্রী লালকৃষ্ণ আদবানিকে তাঁর জন্মদিনে শুভেচ্ছা জানিয়েছেন। এক ট্যুইটবার্তায় প্রধানমন্ত্রী বলেছেন; “ শ্রদ্ধেয় আদবানিজিকে জন্মদিনের শুভেচ্ছা জানাই। তাঁর দীর্ঘায়ু ও সুস্বাস্থ্য কামনা করি। মানুষের ক্ষমতায়ন ও আমাদের সাংস্কৃতিক গর্বকে আরো প্রসারিত করতে তাঁর উদ্যোগের জন্য দেশ শ্রী আদবানির কাছে চিরঋণী হয়ে থাকবে। তাঁর বিদ্যাচর্চা ও প্রজ্ঞার জন্য তিনি শ্রদ্ধার পাত্র।“
রামকৃষ্ণ মঠের স্বামী শিবময়ানন্দজী মহারাজের প্রয়াণে প্রধানমন্ত্রীর শোক জ্ঞাপন

প্রধানমন্ত্রী শ্রী নরেন্দ্র মোদী রামকৃষ্ণ মঠের স্বামী শিবময়ানন্দজী মহারাজের প্রয়াণে গভীর শোক প্রকাশ করেছেন। এক ট্যুইট বার্তায় বলেছেন ‘রামকৃষ্ণ মঠের স্বামী শিবময়ানন্দজী মহারাজ সামাজিক ক্ষমতায়ণের দিকে লক্ষ্য রেখে বহু সামাজিক কর্মকান্ডের সঙ্গে যুক্ত ছিলেন। সাংস্কৃতিক ও আধ্যাত্মিকতার জগতে তাঁর অবদান চিরস্মরণীয় হয়ে থাকবে। তাঁর মৃত্যুতে গভীর শোকাহত। ওঁম শান্তি।’
প্রধানমন্ত্রীর সাথে সাক্ষাৎ করলেন নেপালের উপ-প্রধানমন্ত্রী ও বিদেশমন্ত্রী 
শ্রী কমল থাপা

নেপালের উপ-প্রধানমন্ত্রী ও বিদেশমন্ত্রী শ্রী কমল থাপা আজ প্রধানমন্ত্রী শ্রী নরেন্দ্র মোদির সাথে সৌজন্যমূলক সাক্ষাৎ করেন । নেপালের উপ-প্রধানমন্ত্রী ও বিদেশমন্ত্রী হিসাবে দায়িত্ব নেওয়ায় শ্রী থাপাকে অভিনন্দন জানিয়েছেন প্রধানমন্ত্রী শ্রী মোদি । একই সাথে নেপালের নবগঠিত সরকারের প্রতিও প্রধানমন্ত্রী শ্রী মোদি শুভেচ্ছা জানিয়েছেন। শ্রী কমল থাপা নেপালের বর্তমান অবস্থা সম্পর্কে প্রধানমন্ত্রীকে অবহিত করেন। প্রধানমন্ত্রী এদিনও বারবার বলেন যে, ভারতের একমাত্র আগ্রহ হচ্ছে নেপালকে ঐক্যবদ্ধ, অন্তর্ভুক্তিকৃত, সুস্থিত এবং সমৃদ্ধশালী দেখা এবং নেপালের জনগণের সাথে বন্ধুত্বের চিরাচরিত বন্ধন এবং আত্মীয়তা সুদৃঢ় করতে ভারত অঙ্গীকারবদ্ধ।